John Martin McDonnel
John McDonnel er en britiske Labourpolitiker, som blev valgt til Underhuset første gang i 1997. Han var finansminister i Jeremy Corbyns skyggekabinet fra 2015 til 2020. Han er, ligesom Jeremy Corbyn, en central person på Labour Partys yderste venstrefløj. Han har forsøgt at blive valgt som ny leder af partiet to gange; i 2007, da Tony Blair trådte tilbage, og igen i 2010 da Gordon Brown trådte tilbage.
John McDonnel er uddannet i politik og økonomi fra Brunel University og University of London og var tidligt politisk aktiv i den britiske fagbevægelse og i lokalpolitik i London.
Gennem sin politiske karriere har han ofte været et kontroversielt parlamentsmedlem for Labour Party bl.a. gennem manglende afstandstagen fra den voldsanvendelse, som var en del af IRAs (Den Irske Republikanske Hærs) aktiviteter under the Troubles i Nordirland.